sagorsarker/bangla-wikipedia huggingface dataset:
দ্য লেয়ার্ড ও ড্রাম

দ্য লেয়ার্ড ও ড্রাম (রাউড ২৪৭, চাইল্ড ২৩৬) একটি ইংরেজি ভাষার লোকগীতি, যা স্কটল্যান্ডে তৈরি হয়েছে। ফ্রান্সিস জেমস চাইল্ড ছয়টি সংস্করণ সংগ্রহ করেছিলেন, যেগুলি "এ" থেকে "এফ" পর্যন্ত চিহ্নিত ছিল। এগুলি মাগ্রেট কাউটসের সঙ্গে আলেকজান্ডার আর্ভিনের বিবাহ এবং প্রেমের কাহিনী অবলম্বনে রচিত। যদিও ব্যালাডে বর্ণিত ঘটনা ১৬০০ সালের শেষের দিকে ঘটেছিল, তবে ব্যালাডের প্রথম সংস্করণ ১৮০০ সালের প্রথম দিকে রচিত হয়।
ড্রামের লর্ড একটি মেষপালক কন্যাকে বিয়ে করার জন্য যায়। কন্যাটি লর্ডকে বিশ্বাস করে না, কিন্তু তাকে নিজের পিতার কাছে পাঠায়। পিতা বিবাহে সম্মতি দেয়। লর্ডের ভাই দাবি করে যে এই বিবাহ পরিবারের জন্য লজ্জাজনক। লর্ড বলে যে তার ভাই টাকা ব্যয় করার জন্য স্ত্রীকে বিয়ে করেছে, এবং লর্ড কাজ করতে ও জয় করতে বিয়ে করেছে; ভাইয়ের স্ত্রী উচ্চ বংশোদ্ভূত, এবং সে তার সঙ্গে খারাপভাবে আচরণ করে। যখন তারা বিছানায় শুয়ে পড়ে, মেষপালক মেয়েটি বলে যে তারা এখন সমান। একবার তারা কবরে শুয়ে পড়লে, কেউ তাদের মৃতদেহ আলাদা করতে পারবে না।
দ্য লেইলি ওয়ার্ম অ্যান্ড দ্য ম্যাক্রেল অফ দ্য সি

দ্য লেইলি ওয়ার্ম অ্যান্ড দ্য ম্যাক্রেল অব দ্য সি (রাউড ৩৯৬৮, চাইল্ড ৩৬) একটি ইংরেজি ভাষার লোকগীতি। 'ম্যাক্রেল' হল 'ম্যাকারেল' মাছের একটি পুরাতন বানান, এবং শিরোনাম উভয়ভাবে লেখা যেতে পারে।
এক যুবক, যাকে একটি লেইলি (বিকৃত বা ঘৃণ্য) কীটে রূপান্তরিত করা হয়েছে, সে তার নিজের গল্প বলে: তার বাবা একটি দুষ্ট মহিলাকে বিয়ে করেছিল যে তার সৎমা ছিল। সেই সৎমা জাদুবলে তাকে একটি কীট ও তার বোনকে একটি ম্যাকারেল মাছে পরিণত করেছে। বোন প্রতি শনিবার যুবকের চুল আঁচড়াত। যুবক সাতজন নাইটকে হত্যা করেছে, এবং যার সঙ্গে সে কথা বলছে সে যদি তার বাবা না হয়, তবে সে অষ্টম হবে।
তার বাবা সৎমাকে ডেকে পাঠায়, সৎমা দাবি করে যে তার সন্তানরা রাজদরবারে আছে। বাবা সৎমাকে নির্দেশ দেয় তার রূপার ছড়ি ব্যবহার করে তার ছেলেকে আগের রূপে ফেরাতে এবং তারপর তার জাদুর শিঙ্গা বাজিয়ে মাছকে ডাকতে। তবে মেয়ে সাবধানতা অবলম্বন করে যাতে সৎমা তাকে আবার রূপান্তরিত করতে না পারে।
তার বাবা সৎমাকে আগুনে পুড়িয়ে মারে।
এই ব্যালাডে "দ্য লেইডলি ওয়ার্ম অব স্পিন্ডলস্টোন হিউ", "কেম্প ওউইন", এবং "অ্যালিসন গ্রস"-এর সঙ্গে মিল রয়েছে, তবে এটি একটি স্বতন্ত্র ও ঐতিহ্যবাহী কাহিনী, যা সাহিত্যিক প্রভাব মুক্ত।
"অ্যালিসন গ্রস"-এ মেয়েটি মানুষের রূপ ধরে চুল আঁচড়াতে পারে, কারণ সে তখনো মানব রূপে ছিল; ফ্রান্সিস জেমস চাইল্ড বিশ্বাস করতেন যে মূল কাহিনির সেই অংশ হারিয়ে গেছে, যেখানে সে সপ্তাহের কিছু সময়ের জন্য মানব রূপ নিতে পারত।
এই গল্পে শিঙ্গার একটি যৌক্তিক ভূমিকা রয়েছে, যা "অ্যালিসন গ্রস"-এ অনুপস্থিত। কাহিনির মোড় অনুযায়ী মেয়েটি সৎমাকে এড়াতে চায়, তবে এতে সে চিরকাল মাছ রয়ে যায়; চাইল্ড মনে করেন, এখানেও কাহিনির কিছু অংশ হারিয়ে গেছে।
ব্রুস ফ্লিক

চার্লস ব্রুস ফ্লিক (১৭ আগস্ট ১৯৩৩ – ২৬ অক্টোবর ২০২১) একজন অস্ট্রেলীয় বাস্কেটবল খেলোয়াড় ছিলেন। তিনি ১৯৫৬ গ্রীষ্মকালীন অলিম্পিকে পুরুষদের টুর্নামেন্টে অংশগ্রহণ করেছিলেন।
কেন ফিঞ্চ

কেনেথ রয় ফিঞ্চ (জন্ম ৯ জুন ১৯৩৬) একজন অস্ট্রেলীয় বাস্কেটবল খেলোয়াড়। তিনি ১৯৫৬ গ্রীষ্মকালীন অলিম্পিকে পুরুষদের টুর্নামেন্টে অংশগ্রহণ করেছিলেন।
ডিম্পি গাঙ্গুলি

সৌমশ্রী গাঙ্গুলি রায় (জন্ম: ২৫ জুলাই ১৯৮৫), যিনি পেশাগতভাবে ডিম্পি গাঙ্গুলি নামে পরিচিত, একজন ভারতীয় মডেল এবং টেলিভিশন ব্যক্তিত্ব।
ডিম্পি আসল নাম সৌমশ্রী গাঙ্গুলি। ডিম্পি ছিল তার ডাকনাম। তিনি বাঙালি পরিবারের সদস্য। তার বাবার নাম শৈবাল গাঙ্গুলি এবং মাতার নাম সুস্মিতা গাঙ্গুলি। ডিম্পি ২০০৯ সালে স্কটিশ চার্চ কলেজ থেকে ইংরেজি সাহিত্যে সম্মান ডিগ্রি অর্জন করেন।
২০১০ সালে, ডিম্পি গাঙ্গুলী ইমাজিন টিভির স্বয়ম্বর রিয়েলিটি শো "রাহুল দুলহানিয়া লে যায়েঙ্গে" -তে বিজেপি নেতা প্রমোদ মহাজনের ছেলে রাহুল মহাজনকে বিয়ে করেন। পরে গাঙ্গুলি পারিবারিক সহিংসতা এবং শারীরিক নির্যাতনের অভিযোগ এনে বিবাহবিচ্ছেদের আবেদন করেছিলেন। অবশেষে ২০১৫ সালের ফেব্রুয়ারিতে এই দম্পতির বিবাহবিচ্ছেদ ঘটে। 
২০১৫ সালের নভেম্বরে, গাঙ্গুলি দুবাই অধিবাসী ব্যবসায়ী রোহিত রায়কে বিয়ে করেন। ২০১৬ সালের ২০ জুন তাদের মেয়ে রেয়ানার জন্ম হয়। ২০২০ সালে, গাঙ্গুলি আর্যন নামের একটি পুত্র সন্তানের জন্ম দেন। গাঙ্গুলি ২৭ জুলাই ২০২২ তারিখে দ্বিতীয় পুত্র রিশানের জন্ম দেন। 
তিনি ভারতের সৌন্দর্য প্রতিযোগিতা, "গ্ল্যাডর‍্যাগস মেগা মডেল ম্যানহান্ট" ২০০৯-এর একজন প্রতিযোগী ছিলেন। ২০০৭ সালে সৌন্দর্য প্রতিযোগিতা "সানন্দা তিলোত্তমায়" ডিম্পি তৃতীয় স্থান অধিকার করেছিলেন। 
২০১৪ সালে, তিনি টেলিভিশন রিয়েলিটি শো ""বিগ বস হাল্লা বোল"" -এ অংশগ্রহণ করেছিলেন। ২০১৫ সালের ৩১ জানুয়ারী তারিখে তিনি অনুষ্ঠান থেকে বাদ পরেন।
লেডি অব দ্য আইল্যান্ড

"লেডি অব দ্য আইল্যান্ড" হল ১৯৬০-এর দশকের শেষের দিকে গ্রাহাম ন্যাশ রচিত একটি লোক গান। গানটি ক্রসবি, স্টিলস অ্যান্ড ন্যাশ ব্যাণ্ডের স্বনামে আত্মপ্রকাশকারী অ্যালবামে অন্তর্ভুক্ত হয়েছে এবং সমালোচকদের দ্বারা প্রশংসিত হয়েছে। এই গানটি উল্লেখযোগ্য কারণ এটি লোকসংগীত শিল্পী জোনি মিচেল দ্বারা অনুপ্রাণিত, মিচেল সে সময় ন্যাশের সঙ্গে রোমান্টিক সম্পর্কে ছিলেন। এটি ছিল ব্যান্ডের অভিষেক অ্যালবামের একমাত্র গান যা তাদের উডস্টক পারফরম্যান্সে পরিবেশিত হয়নি।
ন্যাশ যখন দ্য হলিজ ব্যান্ডের সদস্য ছিলেন, তখন তিমি এই গানটি লিখেছিলেন। কিন্তু এটিকে খুব ব্যক্তিগত মনে করে ব্যান্ড গানটি প্রত্যাখ্যান করে। হলিজ ব্যান্ড ন্যাশের আরেকটি গান "মারাকেশ এক্সপ্রেস"ও প্রত্যাখ্যান করেছিল, যা ন্যাশকে ১৯৬৮ সালে ব্যান্ডটি ছেড়ে যেতে প্রভাবিত করে। (সূত্র: "ডিক ক্লার্ক'স ২৫ ইয়ার্স অব রক অ্যান্ড রোল" (১৯৮১))
অনুষ্কা সিং

অনুষ্কা সিং (জন্ম: ৯ নভেম্বর ১৯৬৪) একজন ভারতীয় মডেল এবং অভিনেত্রী যিনি হিন্দি টেলিভিশন ধারাবাহিকে এবং স্বল্পদৈর্ঘ্য চলচ্চিত্রে কাজ করেছেন।
অনুস্কা সিং ২০০৬ সালে ডিডি ন্যাশনালে সম্প্রচারিত ব্যারিস্টার রয় ধারাবাহিকের মাধ্যমে অভিনয় জগতে আত্মপ্রকাশ করেছিলেন। এরপর তিনবি বিবিধ ধারাবাহিকে অভিনয় করেছেন। তিনি সনি টিভির বিভিন্ন পর্বভিত্তিক ধারাবাহিক আহট, সি.আই.ডি এবং ক্রাইম প্যাট্রোলে বিভিন্ন ভূমিকায় অভিনয় করেছেন। ২০১০ সালে সাহারা ওয়ান টিভ চ্যানেলে সম্প্রচারিত "মাতা কি চৌকি" টিভি ধারাবাহিকে তিনি সবিতা বিষ্ণু নারায়ন চরিত্রে অভিনয় করেছিলেন। ২০১২ সালে তিনি কালারস টিভির বানী ইস্ক দা কলমা ধারাবাহিকে মিসেস সিং, স্টার প্লাসের অর্জুন ধারাবাহিকের ৮৫ তম পর্বে পুস্পা ছাবরিয়া এবং লাইফ ওকের দেবো কে দেব মহাদেব ধারাবাহিকে মহারানী সুমিত্রার ভূমিকায় অভিনয় করেছিলেন।
লাভিনিয়া ক্রিস্টাল

লাভিনিয়া ক্রিস্টাল (জন্ম ৫ মার্চ ১৯৮৯ অস্ট্রেলিয়ার ক্যাম্পারডাউনে ) হলেন অস্ট্রেলীয় একজন আলপাইন স্কিয়ার। তিনি ২০১৪ শীতকালীন অলিম্পিকে অস্ট্রেলিয়ার হয়ে আলপাইন স্কিইং ইভেন্টে প্রতিদ্বন্দ্বিতা করেছিলেন। ক্রিস্টাল অ্যাসচাম স্কুলে পড়াশোনা করেছেন।
শেফালী শর্মা

শেফালী শর্মা একজন ভারতীয় অভিনেত্রী যিনি মূলত হিন্দি টেলিভিশন এবং পাঞ্জাবি চলচ্চিত্রে কাজ করেন। তিনি ২০১৩ সালে তার অভিনয় জগতে আত্মপ্রকাশ করেন। শেফালী কালারস টিভিতে সম্প্রচারিত "বাণী - ইশক দা কলমা" ধারাবাহিকে বানী ভুল্লর চরিত্রে অভিনয়ের জন্য সর্বাধিক পরিচিত। শেফালী "তুম আইসে হি রেহেনা" ধারাবাহিকে ড. রিয়া আগরওয়াল মহেশ্বরী এবং "সঞ্জোগ" ধারাবাহিকে অমৃতা আগরওয়াল কোঠারির ভূমিকায় অভিনয় করেছেন। 
শর্মা তামিল ছবি "সুরান" (২০১৪) -এ অভিনয়ের মাধ্যমে চলচ্চিত্রে অভিষেক করেন। তার প্রথম পাঞ্জাবি চলচ্চিত্র প্রকল্প ছিল "তুফান সিং" (২০১৭) । 
শর্মা ১৯৯১ সালের ২৮ ডিসেম্বর অমৃতসরে একটি পাঞ্জাবি পরিবারে জন্মগ্রহণ করেন। শর্মা ২০১৪ সালে তার প্রেমিক বরুণ শেঠিকে বিয়ে করেন। 
২০১৩ সালে কালারস টিভিতে সম্প্রচারিত "বাণী - ইশক দা কলমা" ধারাবাহিকে বানি পারমিত সিং ভুল্লর/মায়া মালহোত্রার ভূমিকায় অভিনয়ের মাধ্যমে শেফালীর অভিনয় জীবন শুরু হয় এবং ধারাবাহিকে তার সহ অভিনেতা ছিলেন গৌরব চৌধুরী।
২০১৪ সালে, তিনি তামিল ছবি "সুরান" -এ অভিনয়ের মাধ্যমে চলচ্চিত্র জগতে আত্মপ্রকাশ করেন। ২০১৪ থেকে ২০১৫ সাল পর্যন্ত, তিনি অভিনেতা কিংশুক মহাজনের সাথে "তুম অ্যায়সে হি রেহেনা" ধারাবাহিকে ডঃ রিয়া আগরওয়াল / ডাঃ রিয়া অভিমন্যু মহেশ্বরী চরিত্রে অভিনয় করেছেন। 
তিনি ২০১৫ থেকে ২০১৬ সাল পর্যন্ত স্টার প্লাসের দীর্ঘ চলমান ধারাবাহিক "দিয়া অউর বাতি হাম" -এ লালিমা আগরওয়ালের চরিত্রে অভিনয় করেন। ২০১৬ সালে, তিনি "তেরে বিন" ধারাবাহিকে বিপরীতে বিজয়া অক্ষয় সিনহা চরিত্রে অভিনয় করেছিলেন যেখানে তার সহ অভিনেতা ছিলেন গৌরব খান্না। 
শর্মা ২০১৭ সালে "তুফান সিং" নামক তার প্রথম পাঞ্জাবি চলচ্চিত্রে অভিনয় করেন। এরপর তিনি ২০১৮ সালে "বাবালা বাগোথাম" চলচ্চিত্রে অভিনয়ের মাধ্যমে তেলুগু চলচ্চিত্র জগতে আত্মপ্রকাশ করেন। 
২০১৯ সালে, তিনি তেলুগু চলচ্চিত্র "সুভোদায়ম" এবং পাঞ্জাবি ফিল্ম "তু মেরা কি লাগদা-" এ অভিনয় করেন। 
শর্মা ২০২২ সালে "সঞ্জোগ" ধারাবাহিকের মাধ্যমে প্রায় ৬ বছর বিরতির পর টেলিভিশন জগতে প্রত্যাবর্তন করেন। এই ধারাবাহিকে তিনি অমৃতা রাজীব কোঠারি চরিত্রে অভিনয় করেছিলেন এবং তার সহ অভিনেতা ছিলেন রজনীশ দুগ্গাল।
আল-আনোয়ার মসজিদ

আল-আনোয়ার মসজিদ (আরবি: جامع الأنوار; আমাজিগ: ⵎⴻⵣⴳⵉⴷⴰ ⵍⴰⵏⵡⴰⵔ), পূর্বে শেখদের মসজিদ নামেও পরিচিত ছিল (আরবি: جامع الأشياخ , "প্রধানদের মসজিদ"), ছিল মরক্কোর ফেসের প্রাচীনতম মসজিদ। নবম শতাব্দীর গোড়ার দিকে প্রথম ইদ্রিস যখন শহরটি প্রতিষ্ঠা করেছিলেন, ঠিক সেই সময়েই এটি প্রতিষ্ঠা করেছিলেন। এটি বর্তমান আন্দালুসীয় মসজিদের সামান্য উত্তর-পূর্বে অবস্থিত ছিল, যা এই এলাকার প্রধান মসজিদ হিসেবে এটিকে ছাড়িয়ে গিয়েছিল। বর্তমানে মসজিদের কেবলমাত্র ধ্বংসাবশেষ টিকে আছে।
মসজিদটি ছিল প্রথম ইদ্রিস কর্তৃক ৮০৮ খ্রিস্টাব্দে প্রতিষ্ঠিত প্রথম মসজিদ। (কিছু বর্ণনা অনুসারে এটি ফেজের প্রতিষ্ঠার সাল। অন্যরা একে একটু আগে ৭৮৯ সাল বলে মনে করেন, যার অর্থ মসজিদটি এই সময়েও প্রতিষ্ঠিত হতে পারে।) তিনি "মদিনাত ফাস" প্রতিষ্ঠা করেন, যা ফেসে পরিণত হওয়ার প্রথম শহর। এটি বর্তমানে আন্দালুস বা 'আদৌয়া কোয়ার্টারকে (বৌ খরারেব নদীর পূর্ব তীরে) কেন্দ্র করে অবস্থিত। মসজিদটি একটি কূপের পাশে নির্মিত হয় যেখানে ইদ্রিসের সাথে মিত্র বারবার উপজাতির শেখরা (প্রধানরা) তাদের সভা করতেন (তাই এর নাম ছিল "শেখদের মসজিদ")। এর কোন মিনার ছিল না এবং এর কোন বিশেষ স্মৃতিস্তম্ভ ছিল না। প্রথম ইদ্রিস কখনো কখনো "আল-আনোয়ার" নামটিও ব্যবহার করতেন। তাই মসজিদটির নামকরণও এই নামেই করা হয়েছিল।
৮৫৯-৮৬০ সালে নিকটবর্তী স্থানে প্রতিষ্ঠিত আন্দালুসীয় মসজিদটি অবশেষে মসজিদটিকে ঢেকে ফেলে এবং আচ্ছন্ন করে ফেলে, যা দ্রুত তুলনামূলকভাবে আদিম প্রাথমিক ইদ্রিসীয় মসজিদের চেয়ে বড় হয়ে ওঠে। ৯৩৩ সালে ফাতেমীয়দের পক্ষ থেকে ফেসের গভর্নর হামিদ ইবনে হামদান আল-হামদানীর আদেশে "খুৎবা" (শুক্রবারের খুতবা) শেখদের মসজিদ থেকে আন্দালুসীয় মসজিদে স্থানান্তরিত করা হয়, যার ফলে পরবর্তী মসজিদটিকে জেলার প্রধান মসজিদ হিসেবে চিহ্নিত করা হয়। (একই সময়ে নদীর বিপরীত তীরে "খুৎবা" শরীফ মসজিদ দ্বিতীয় ইদ্রিসের পরবর্তী জাওইয়া থেকে কারাউইয়িন মসজিদে স্থানান্তরিত করা হয়েছিল।)
তারপর থেকে শতাব্দী ধরে শেখদের মসজিদটি কেবল একটি ছোট নামাজের স্থান হিসেবে টিকে আছে যা পরবর্তী মেরামতের মাধ্যমে উল্লেখযোগ্যভাবে পরিবর্তিত হয়েছে। আজও এই স্থানে একটি ছোটখাটো স্থাপনা টিকে আছে, তবে মূল মসজিদের কেবলমাত্র ধ্বংসাবশেষ এবং প্রত্নতাত্ত্বিক ধ্বংসাবশেষ টিকে আছে।
হিতেশ কুমারী

হিতেশ কুমারী (; জন্ম: ১৮ মার্চ ১৯৪২) উত্তরপ্রদেশের একজন অনগ্রসর নেতা। তিনি লোধি জাতির অন্তর্ভুক্ত। ১৯৮৫ সালে ভারতীয় জাতীয় কংগ্রেসের প্রতিনিধিত্ব করে তিনি বুলন্দশহর জেলার দেবাই নির্বাচনী এলাকা থেকে উত্তরপ্রদেশ বিধানসভার সদস্য নির্বাচিত হন। ১৯৮৮ সালে উত্তরপ্রদেশের মুখ্যমন্ত্রী এনডি তিওয়ারি তাকে জলসম্পদ মন্ত্রণালয়ের মন্ত্রী করেন। তিনি বুলন্দশহর জেলার দ্বিতীয় মহিলা বিধায়ক এবং জেলার প্রথম মহিলা মন্ত্রী ছিলেন। তিনি ভারতীয় কৃষি গবেষণা পরিষদের (কেন্দ্রীয় সরকার, কৃষি মন্ত্রণালয়) সদস্য নিযুক্ত হন। পরবর্তীতে তিনি ২০০৭ সালে সমাজবাদী পার্টিতে যোগ দেন। ২০১৫ সালে তিনি সমাজবাদী পার্টির মহিলা শাখার জাতীয় সাধারণ সম্পাদক নিযুক্ত হন। ২০২১ সালে জাতীয় সভাপতি অখিলেশ যাদব তাকে সমাজবাদী পার্টির প্রধান সংগঠনের জাতীয় সম্পাদক নিযুক্ত করেন।
মেঘনা মালিক

মেঘনা মালিক একজন ভারতীয় অভিনেত্রী যিনি হিন্দি টেলিভিশন এবং চলচ্চিত্রে অভিনয় করেন। তিনি কালারস টিভির জনপ্রিয় অনুষ্ঠান "না আনা ইস দেস লাডো" -এর আম্মাজি চরিত্রে অভিনয়ের জন্য সবচেয়ে বেশি পরিচিত। এই ধারাবাহিক অনুষ্ঠানটি কন্যাশিশু হত্যা এবং নারীর বিরুদ্ধে অন্যান্য অত্যাচারের বিষয় নিয়ে আলোকপাত করেছিল। 
২০১৩ সালে, মালিক "ঝলক দিখলা জা" নামক নৃত্য প্রতিযোগীতামূলক রিয়েলিটি শোতে অংশগ্রহন করেছিলেন। ২০১৬ সালে, তিনি স্টার প্লাসের "দাহলিজ" ধারাবাহিকে অভিনয় করেন। ২০১৭ সালে, তিনি কালারস টিভিতে "না আনা ইস দেস লাডো" ধারাবাহিকের দ্বিতীয় মরসুম "লাডো ২ - বীরপুর কি মর্দানি" -তে পুনরায় আম্মাজির ভূমিকায় অভিনয় করেছিলেন, তবে ২০১৮ সালের প্রথম দিকে তিনি অনুষ্ঠানটি ছেড়ে দেন। 
মেঘনা মালিকের জন্ম সোনিপতের একটি জাট পরিবারে এবং সেখানেই তিনি বড় হয়ে উঠেছেন। তার মা কমলেশ মালিক একজন অবসরপ্রাপ্ত কলেজ অধ্যক্ষ, অন্যদিকে তার বাবা রঘুবীর সিং মালিক (মৃত্যু ২০২০) ছিলেন একজন ইংরেজি অধ্যাপক। তার ছোট বোন মিমাংশা জি নিউজের একজন উপস্থাপিকা এবং প্রযোজক। মেঘনা ইংরেজিতে স্নাতকোত্তর ডিগ্রি অর্জনের পর দিল্লিতে চলে আসেন, যেখানে তিনি ন্যাশনাল স্কুল অফ ড্রামা থেকে অভিনয়ের প্রশিক্ষন গ্রহন করেন এবং ১৯৯৭ সালে সেখান থেকে স্নাতক হন। তিনি ২০০০ সাল থেকে মুম্বাইয়ের বাসিন্দা। 
মেঘনা ২০০০ সালে, নাট্য পরিচালক রাম গোপাল বাজাজের ছেলে এবং সঙ্গীত পরিচালক খেমচাঁদ প্রকাশের নাতি চলচ্চিত্র অভিনেতা রিজু বাজাজকে বিয়ে করেন। তার বোন, মিমাংশা মালিক, একজন টেলিভিশন সংবাদ উপস্থাপিকা এবং সাংবাদিক। 
মালিক কালারস টিভির টেলিভিশন ধারাবাহিক "না আনা ইস দেস লাডো" (২০০৯-১২) -তে আম্মাজির ভূমিকায় অভিনয় করে বিপুল জনপ্রিয়তা লাভ করেন। 
মেঘনা "চলতে চলতে", "কুছ না কহো," এবং "তারে জমিন পার" সহ বেশ কয়েকটি চলচ্চিত্রে পার্শ্বচরিত্রে অভিনয় করেছেন।
২০১৭ সালে, তইনি "লাডো ২" ধারাবাহিকে পুনরায় আম্মাজির ভূমিকায় অভিনয়ের জন্য চুক্তিবদ্ধ করা হয়েছিলেন। তিনি ২০১৮ সালে অনুষ্ঠানটি ছেড়ে দেন, এবং সেই বছরেই অনুষ্ঠানটি বন্ধ হয়ে যায়।
লেডি ম্যাইসরি

লেডি ম্যাইসরি (রাউড ৪৫, চাইল্ড ৬৫), যা "বনি সুজি ক্লেল্যান্ড" নামেও পরিচিত, একটি ইংরেজি ভাষার লোকগান। এটি বিভিন্ন সংস্করণে বিদ্যমান।
গল্পের নায়িকা—ম্যাইসরি, জ্যানেট, মার্জেরি, মার্জোরি, সুজি—গর্ভবতী হয় (কখনো কখনো অনেক স্কটিশ মনিবকে প্রত্যাখ্যান করার পর)। সে ঘোষণা করে যে সে তার (প্রায়শই ইংরেজ) প্রকৃত প্রেমিককে পরের অধিকারে সমর্পন করবে না। তার পরিবার তাকে পুড়িয়ে মারার সিদ্ধান্ত নেয়। এক তরুণ পরিচারক তার প্রেমিককে আনতে যায়, কিন্তু প্রেমিক দেরিতে এসে পৌঁছায়।
অনেক সংস্করণে প্রেমিক প্রতিশোধ নেওয়ার শপথ করে, প্রায়শই পুরো পরিবার বা আশেপাশের এলাকাগুলোর বিরুদ্ধে। কিছু সংস্করণে, সে প্রতিশোধ নেওয়ার পর তীর্থযাত্রী হওয়ার সংকল্প করে।
কিছু সংস্করণে, সে শোকে মারা যায় বা পাগল হয়ে যায়।
অবৈধ সম্পর্কের জন্য মৃত্যুদণ্ডপ্রাপ্ত নারীর কাহিনি রোমান্স ও ব্যালাড-এ সাধারণ একটি মোটিফ। পরিচারকের যাত্রার বিবরণ ম্যাটি গ্রোভস গানে ব্যবহৃত বর্ণনার সাথে সাদৃশ্যপূর্ণ।
গাজালা লারী

গাজালা লারী হলেন একজন ভারতীয় মহিলা রাজনীতিবিদ যিনি সমাজবাদী পার্টির সদস্য। তিনি ২০২২ সালে সমাজবাদী পার্টির প্রতীকে রামপুর কারখানা থেকে উত্তরপ্রদেশ বিধানসভা নির্বাচনের প্রচারণা চালিয়েছিলেন।
তিনি ২০০৭ সালে সালেমপুর নির্বাচনী এলাকা থেকে এবং ২০১২ সালে রামপুর কারখানা নির্বাচনী এলাকা থেকে সমাজবাদী পার্টির প্রার্থী হিসেবে উত্তরপ্রদেশ বিধানসভার সদস্য হিসেবে জয়ী হন। দুটি আসনই দেওরিয়া জেলায় অবস্থিত। গাজালা লারী তার প্রথম স্বামী মোরাদ লারীর মৃত্যুর পর চৌধুরী মোহাম্মদ বশিরকে বিয়ে করেন, যিনি সালেমপুর থেকে বহুজন সমাজ পার্টির বিধায়ক ছিলেন এবং ১৩তম উত্তরপ্রদেশ বিধানসভা নির্বাচনে (১৯৯৭ সালের ফেব্রুয়ারি থেকে ২০০১ সালে তার মৃত্যুর আগ পর্যন্ত) জয়ী হয়েছিলেন। তিনি ২০০২ সালের উত্তরপ্রদেশ বিধানসভা নির্বাচনে বহুজন সমাজ পার্টির প্রার্থী হিসেবে প্রথমবারের মতো উপরে উল্লেখিত সালেমপুর আসন থেকে প্রতিদ্বন্দ্বিতা করেন এবং ৪,০০০ ভোটে জয়ী হন।
লেডি ডায়মন্ড

লেডি ডায়মন্ড (চাইল্ড ২৬৯, রাউড ১১২) একটি ইংরেজি ভাষার লোকগান, যা বিভিন্ন সংস্করণে বিদ্যমান। এই কাহিনি জিওভান্নি বোকাচ্চিওর "দ্য ডেকামেরন" গ্রন্থের ঘিসমোন্ডা ও গুইসকার্দো গল্প থেকে উদ্ভূত।
একজন মহান রাজার কন্যা (লেডি ডায়মন্ড, ডেইজি, ডিজমাল বা ডিজি) তার রান্নাঘরের ছেলের প্রেমে পড়ে। সে গর্ভবতী হয়। তার বাবা প্রেমিকের পরিচয় জানতে চায়, এবং সে জানিয়ে দেয়। রাজা গোপনে রান্নাঘরের ছেলেটিকে হত্যা করায় এবং অধিকাংশ সংস্করণে, তার হৃদয় কেটে এনে কন্যাকে দেয়। এরপর কন্যাটিও মারা যায়। অধিকাংশ সংস্করণে, রাজা এই মৃত্যুগুলোর জন্য শোক প্রকাশ করে।
একটি সংশ্লিষ্ট স্ক্যান্ডিনেভীয় ব্যালাড (টিএসবি "ডি" ৩৯০) ড্যানিশ ভাষায় ("হার্টুগ ফ্রাইডেনবার্গ", ডিজিএফ ৩০৫), সুইডিশ ভাষায় ("হার্টিগ ফ্রয়ডেনবার্গ ওচ ফ্রোকেন অ্যাডেলিন", এসএমবি ১৭২), এবং (খণ্ডিতভাবে) নরওয়েজিয়ান ভাষায় ("ফ্রাইডেনবার্গ ও অ্যাডেলিন") পাওয়া যায়।
আইন আল-খিল মসজিদ

আইন আল-খিল মসজিদ, যা আল-আজহার মসজিদ নামেও পরিচিত (কায়রোর আল-আজহার মসজিদ বা ফেস এল-জিদিদের লাল্লা আয-জার মসজিদের সাথে বিভ্রান্ত হবেন না), হলো মরক্কোর ফেজের পুরাতন মদিনা ফেস এল-বালিতে অবস্থিত একটি ঐতিহাসিক মসজিদ।
মসজিদটি প্রথম দ্বাদশ শতাব্দীর শেষের দিকে আলমোহাদ রাজবংশের অধীনে নির্মিত হয়েছিল এবং এটি আইন আল-খিল ("ঘোড়ার বসন্ত ") এলাকায় অবস্থিত। এটি আল-আন্দালুসের সুফি গুরু ইবনে আরাবির সাথে এর সংযোগের জন্য উল্লেখযোগ্য, যিনি একাধিকবার ফেস পরিদর্শন করেছিলেন এবং ১১৯০ এর দশকের শেষের দিকে প্রায়শ প্রার্থনা ও ধ্যানের জন্য এই মসজিদে যেতেন।
২০০৬ সালে সংলগ্ন বেশ কয়েকটি বাড়ি ধসে পড়ার পর ১০ জন নিহত এবং মসজিদের একটি অংশ ধ্বংস হয়। এরপর সম্প্রতি মসজিদটি সংস্কার ও পুনর্বাসনের প্রচেষ্টার বিষয় হয়ে উঠেছে। ফেজের সাথে ইবনে আরাবীর সম্পর্ককে উৎসাহিত করার উদ্দেশ্যে বিশ্ব স্মৃতিস্তম্ভ তহবিলের সহযোগিতায় মরক্কোর ওয়াকফ এবং ইসলামিক বিষয়ক মন্ত্রণালয় এই পুনরুদ্ধার প্রচেষ্টার নেতৃত্ব দেয়।
মসজিদটি দুটি দিক থেকে অস্বাভাবিক। একটি হল এর অষ্টভুজাকার মিনার, যা ফেস এবং মরক্কোর বেশিরভাগ অঞ্চলে বিরল যেখানে বর্গাকার ভিত্তি বিশিষ্ট মিনারগুলি আদর্শ। এর আরেকটি অস্বাভাবিক বৈশিষ্ট্য হল এটির দুটি ভিন্ন তলায় দুটি প্রার্থনা কক্ষ রয়েছে। তবুও প্রার্থনা কক্ষগুলি স্বাভাবিক হাইপোস্টাইল বিন্যাসে রয়েছে যেখানে সারি সারি স্তম্ভগুলি ঘোড়ার নালের খিলানকে সমর্থন করে। মরক্কোর অন্যান্য "মসজিদের" মতো এই মসজিদেও একটি ঝর্ণা সহ একটি উঠোন রয়েছে।
অ্যান্ড্রু ইব্রাহিম

অ্যান্ড্রু ফিলিপ মাইকেল ইব্রাহিম (জন্ম ২৫ জানুয়ারি ১৯৮৯) একজন ব্রিটিশ মুসলিম ধর্মান্তরিত, যিনি ইসলাম ধর্ম গ্রহণের পর ঈসা ইব্রাহিম নামেও পরিচিত। ইব্রাহিমকে সন্ত্রাসবাদের সন্দেহে এভন এবং সমারসেট পুলিশ গ্রেপ্তার করে এবং ১৭ জুলাই ২০০৯ তারিখে সন্ত্রাসী কার্যকলাপের প্রস্তুতির জন্য দোষী সাব্যস্ত করা হয়।
ইব্রাহিমের বাবা ছিলেন কপ্টিক খ্রিস্টান মিশরীয় এবং মা ছিলেন ইংরেজ, ভিকি। তিনি এনএইচএস-এর একজন পরামর্শক রোগতত্ত্ববিদের পুত্র।
ইব্রাহিম চারটি বিদ্যালয়ে পড়াশোনা করেছেন: ব্রিস্টল-এর কলস্টন'স স্কুল এবং কুইন এলিজাবেথ'স হসপিটাল, সমারসেটের ডাউনসাইড স্কুল এবং ব্রিস্টল ক্যাথেড্রাল স্কুল। গ্রেপ্তারের সময় তিনি সিটি অফ ব্রিস্টল কলেজ-এর ছাত্র ছিলেন।
সিদি আব্দুস সালাম আল-আসমার (আরবি: عبد السلام الأسمر, প্রতিবর্ণীকৃত: "আল-আসমার `আব্দুস সালাম") ছিলেন একজন বিখ্যাত লিবীয় মুসলিম সাধক যিনি পঞ্চদশ শতাব্দীতে (১৪৫৫–১৫৭৫ খ্রিস্টাব্দ) জীবিত ছিলেন এবং মৃত্যুবরণ করেন। তাকে আল-আসমার বলা হয় কারণ তিনি রাতের বেশিরভাগ সময় নামাজে জেগে থাকতেন।
সিদি আব্দুস সালাম আল-আসমার ১৪৫৫ সালে (আনুমানিক ৮৫৯ হিজরি সালে) লিবিয়ার ছোট শহর জলিতেন-এ সেলিম আল-ফাইতুরি নামে জন্মগ্রহণ করেন, যা ত্রিপোলি থেকে প্রায় পূর্বে লেপটিস ম্যাগনা-র কাছে অবস্থিত। তিনি ফাওয়াতীর গোত্রের অন্তর্ভুক্ত ছিলেন, এবং আল-আসমার উপাধিটি তার মা কর্তৃক প্রদত্ত হয়েছিল, যিনি স্বপ্নে ऐसा করার আদেশ পেয়েছিলেন বলে বিশ্বাস করা হয়। তিনি আব্দ আল-ওয়াহিদ আল-দুকালী, শাযিলি 'আরুসি তরিকার একজন খলিফা, যিনি তাকে তরিকার দীক্ষা দিয়েছিলেন, তার কাছ থেকে প্রাথমিক আধ্যাত্মিক প্রশিক্ষণ লাভ করেন।
আল-আসমার একজন "জাহিদ" (সন্ন্যাসী) হিসেবে লিবিয়ার বিশাল মরুভূমিতে একা বসবাস করতেন এবং অভাবীদের জন্য বিভিন্ন অলৌকিক কাজ করতেন। জীবনের পরবর্তীকালে তিনি একজন "মুজাহিদ" (ধর্মযোদ্ধা) হন এবং তার শহরের প্রতিরক্ষায় অস্ত্র ধারণ করেন। ১৫৭৫ সালে ১২০ বছর বয়সে তিনি মারা যান এবং তার সমাধি একটি তীর্থস্থান-এ পরিণত হয়, তার কবরের আশেপাশে তার স্মরণে একটি বিশাল "মসজিদ" নির্মিত হয়েছিল। মসজিদটির কাছেই লিবিয়ার অন্যতম সম্মানিত এবং বিখ্যাত কোরআন শিক্ষাপ্রতিষ্ঠান ("মাদ্রাসা") আল-জামিয়া আল-আসমারিয়া (আরবি: الجامعة الأسمرية অর্থাৎ আল-আসমারিয়া ইসলামিক বিশ্ববিদ্যালয়) অবস্থিত। একটি ছোট প্রত্নতাত্ত্বিক জাদুঘরে দার বুক আম্মেরার ভিলা থেকে বিভিন্ন ফ্রেস্কো এবং পরিধিতে পাওয়া বিভিন্ন সমাধির রোমান মৃৎশিল্পের সংগ্রহ রয়েছে।
আল-বাকি' কবরস্থানের সমাধি ধ্বংসের বার্ষিকীতে, ২৪ আগস্ট ২০১২ তারিখে আল-আসমারের মসজিদ ও কবর সালাফি ও ওয়াহাবিরা এই অজুহাতে ধ্বংস করে দিয়েছে যে ইসলামে কবর ও মৃতের পূজা করার অনুমতি নেই।
অ্যান হোমস রেডিং

অ্যান হোমস রেডডিং (জন্ম অক্টোবর ২২, ১৯৫১) একজন প্রাক্তন মার্কিন যুক্তরাষ্ট্রের এপিস্কোপাল চার্চ-এর যাজক, যিনি মার্চ ২০০৬ সালে মুসলিম হওয়ার কারণে এপ্রিল ২০০৯ সালে পদচ্যুত হন। তিনি চেনি, পেনসিলভেনিয়া-তে বড় হয়েছেন। তার পিতা, লুইস এল. রেডডিং, ডেলাওয়্যার-এর একজন বিশিষ্ট নাগরিক অধিকার আইনজীবী ছিলেন।
রেড্ডিং উভয় ধর্মকেই "১০০ শতাংশ" নিজের বলে মনে করেন, ব্যাখ্যা করে বলেন যে এটি তেমনই সম্ভব যেমন তিনি একই সাথে একজন আফ্রিকান আমেরিকান এবং একজন নারী হতে পারেন। তার এই মন্তব্য এপিস্কোপাল এবং মুসলিম উভয় সম্প্রদায়ের মধ্যে উত্তেজনা ও বিতর্ক সৃষ্টি করেছে। তিনি সিয়াটেলের আল-ইসলাম সেন্টারের পাশাপাশি এপিস্কোপাল চার্চেও উপাসনা চালিয়ে যান।
জুলাই ২০০৭ সালে রেডডিংকে তার উপর নিয়মানুবর্তিতা বজায় রাখার কর্তৃত্ব থাকা রোড আইল্যান্ডের এপিস্কোপাল ডায়োসিসের জেরালিন উলফ-এর তত্ত্বাবধানে ধর্মীয় নির্দেশনা দেওয়া হয়। ১৫ মাস ধর্মীয় নির্দেশনা এবং ছয় মাস নিষেধাজ্ঞা জারির পর, রেডডিং-এর ২৫তম যাজকপদ বার্ষিকী পালনের এক সপ্তাহ পর, ১ এপ্রিল ২০০৯ সালে উলফ তাকে পদচ্যুত ("ডিফ্রকড") করেন।
রেড্ডিং ব্রাউন বিশ্ববিদ্যালয় (এবি, ১৯৭৬), জেনারেল থিওলজিক্যাল সেমিনারী (এম ডিভ, ১৯৮৩), এবং ইউনিয়ন থিওলজিক্যাল সেমিনারী (পিএইচডি, ১৯৯৯)-এর স্নাতক। তিনি প্যাসিফিক লুথেরান বিশ্ববিদ্যালয়, পেইন থিওলজিক্যাল সেমিনারী, এবং ইন্টারডিনোমিনেশনাল থিওলজিক্যাল সেন্টার সহ অন্যান্য প্রতিষ্ঠানে শিক্ষকতা করেছেন। যখন তিনি মুসলিম হন, তখন তিনি সিয়াটেলের সেন্ট মার্কস এপিস্কোপাল ক্যাথেড্রাল-এর ফেইথ ফরমেশন অ্যান্ড রিনিউয়ালের পরিচালক ছিলেন, যেখানে তিনি মার্চ ২০০৭ সালে (দুই সহকর্মীর সাথে) ছাঁটাই হওয়ার আগ পর্যন্ত কাজ চালিয়ে যান। তিনি সেপ্টেম্বর ২০০৭ থেকে জুন ২০০৮ পর্যন্ত সিয়াটল বিশ্ববিদ্যালয়-এর স্কুল অফ থিওলজি অ্যান্ড মিনিস্ট্রিতে ভিজিটিং সহকারী অধ্যাপক ছিলেন।
ইসলাম এবং খ্রিস্ট ধর্মের সমন্বয়ের পর থেকে রেডডিং তার বিশ্বাস ও অনুশীলনে বক্তৃতা, ধর্মোপদেশ, শিক্ষাদান এবং লেখালেখি অব্যাহত রেখেছেন। এর মধ্যে রয়েছে নিউ ইয়র্ক সিটির রিভারসাইড চার্চ, ওহাইওর ওবেরলিন কলেজ, ক্যালিফোর্নিয়ার ক্লেয়ারমন্ট স্কুল অফ থিওলজি, এবং সিয়াটেলের সেন্টার ফর স্পিরিচুয়াল লিভিং, সেন্ট স্টিফেন'স এপিস্কোপাল চার্চ, সিয়াটল ফার্স্ট ব্যাপটিস্ট চার্চ এবং ওয়েস্টসাইড ইউনিটারিয়ান চার্চ। জামাল রহমান এবং ক্যাথলিন শ্মিট ইলিয়াসের সাথে তিনি "আউট অফ ডার্কনেস ইনটু লাইট: স্পিরিচুয়াল গাইডেন্স ইন দ্য কুরআন উইথ রিফ্লেকশনস ফ্রম ক্রিশ্চিয়ান অ্যান্ড জিউয়িশ সোর্সেস" (মোরহাউস পাবলিশিং, ২০০৯)-এর সহ-লেখক।
আনসেলম টারমেডা

আনসেল্ম তুরমেদা (কাতালান উচ্চারণ: ) (তিনি পরবর্তীতে আব্দুল্লাহ আত-তারজুমান (আরবি: عبد الله الترجمان; ১৩৫৫–১৪২৩) নামে পরিচিত হন) মায়োর্কার একজন খ্রিস্টান যাজক ছিলেন যিনি ইসলাম ধর্ম গ্রহণ করে তিউনিসে বসতি স্থাপন করেন। তিনি প্রথম দিকের লেখকদের মধ্যে একজন যিনি আরবি এবং একটি ল্যাটিন ভাষা (কাতালান) উভয় ভাষাতেই লিখেছেন। তিনি হাফসিদ তিউনিসের একজন উজির হন এবং ১৪২৩ সালে আবু ফারিস আব্দ আল-আজিজ দ্বিতীয় এর রাজত্বকালে সেখানে মারা যান।
তুরমেদা লিখেছেন যে তিনি লেইদা-তে পড়াশোনা করেছেন এবং সেখানে বসবাস করেছেন। প্রায় ৩৫ বছর বয়সে, তিনি সিসিলি ভ্রমণ করেন এবং সেখানে পাঁচ মাস থাকেন, এরপর তিনি আবু আল-আব্বাস আহমদ দ্বিতীয় (শাসনকাল ১৩৭০—১৩৯৪)-এর রাজত্বকালে তিউনিসে যাত্রা করেন, যেখানে তিনি চার মাস কিছু খ্রিস্টান যাজক ও ব্যবসায়ীর সাথে ছিলেন। এই সময়ে, তিনি এমন একজন মুসলমানের সাথে যোগাযোগের অনুরোধ করেন যিনি "খ্রিস্টানদের ভাষা" জানেন এবং তাকে দরবারের চিকিৎসক ইউসুফের সাথে পরিচয় করিয়ে দেওয়া হয়। তুরমেদা ইউসুফকে জানান যে তিনি এই দেশে আসার কারণ হল ইসলাম ধর্ম গ্রহণ করার অভিপ্রায়। এরপর ইউসুফ তাকে হাফসিদ শাসকের সাথে পরিচয় করিয়ে দেন, যিনি তার উদ্দেশ্য সম্পর্কে জিজ্ঞাসা করেন এবং তাকে ধর্মান্তরিত হওয়ার অনুমতি দেন এবং একটি বেতনভুক্ত পদের প্রস্তাব দেন।
তুরমেদা এটিকে ১৩৯৮ সালের এপ্রিল মাসের রচনা বলে উল্লেখ করেছেন, তিউনিসে তার বসতি স্থাপনের এগারো বছর পর। এটি তিনটি অন্ত্যমিলযুক্ত স্তবক এবং তারপর একটি অন্ত্যমিলবিহীন স্তবকের সমন্বয়ে গঠিত ৪২৮টি কবিতা নিয়ে গঠিত। এর মুখবন্ধে বলা হয়েছে যে এটি "আব্দাল্লা নামেও পরিচিত, সন্ন্যাসী আনসেল্ম তুরমেদা কর্তৃক তিউনিসে রচিত"। কাজটি কাতালোনিয়ায় খুব জনপ্রিয় ছিল, এটিকে "ফ্রানসেল্ম" (অর্থাৎ "ফ্রা [অর্থাৎ ফ্রিয়ার] আনসেল্ম" থেকে) বলা হত।
১৪১৭ সালে কাতালানে রচিত, এর কোনো অংশ মূল ভাষায় টিকে নেই। মধ্যযুগীয় ফরাসি অনুবাদের উপর ভিত্তি করে বর্তমান কাতালান সংস্করণ পাওয়া যায়। ইনকুইজিশন ১৫৮৩ সালে এটিকে নিষিদ্ধ বইয়ের তালিকায় অন্তর্ভুক্ত করে, যা এর বিলুপ্তিতে অবদান রাখে। রাজনৈতিক ও ধর্মীয় উভয় কারণেই, এটি ষোড়শ শতাব্দীর ক্যাথলিক স্পেনের গোঁড়ামির সাথে সঙ্গতিপূর্ণ ছিল না। এটি একটি গাধা এবং একজন সন্ন্যাসীর মধ্যে বিতর্ক উপস্থাপন করে, যেখানে পুরুষদের পশুদের উপর শ্রেষ্ঠত্ব নিয়ে যুক্তি দেওয়া হয়। প্রত্যেকে তাদের লিঙ্গের পক্ষ সমর্থন করে। অবশেষে, পুরুষরা জয়ী হয় কারণ খ্রিস্ট একজন মানুষে মূর্ত হয়েছিলেন। তবে কাজটি ধর্মীয়, নৈতিক, রাজনৈতিক ইত্যাদি সকল দিক থেকে মানবজাতির প্রতি অত্যন্ত সমালোচনামূলক।
এই বইটি একটি মজার উপায়ে শিক্ষা দিতে চায়।
তার আরবি বইগুলির মধ্যে সবচেয়ে বিখ্যাত, এটি খ্রিস্টধর্মের বিরুদ্ধে এবং মুহাম্মদ (সাঃ)-এর নবুয়তকে নিশ্চিতকারী একটি বিতর্কপূর্ণ কাজ। এক শতাব্দীর মধ্যে (১৮৭৩ থেকে ১৯৭১) এর আরবিতে তিনটি, তুর্কিতে তিনটি এবং ফার্সিতে একটি সংস্করণ ছিল। (এপালজা)
স্যামুয়েল টি কোহেন

স্যামুয়েল থিওডোর কোহেন (জানুয়ারী ২৫, ১৯২১ – নভেম্বর ২৮, ২০১০) একজন আমেরিকান পদার্থবিজ্ঞানী ছিলেন যাকে সাধারণত নিউট্রন বোমার জনক হিসেবে স্বীকৃতি দেওয়া হয়।
বদর দুরেজ আহমেদ

বদর দুররেজ আহমেদ (জন্ম ১৬ মার্চ ১৯৫৬) ছিলেন একজন ভারতীয় বিচারপতি। তিনি জম্মু ও কাশ্মীর উচ্চ আদালত এর প্রাক্তন প্রধান বিচারপতি এবং দিল্লি উচ্চ আদালত এর বিচারক। তিনি দুবার দিল্লি উচ্চ আদালত এর ভারপ্রাপ্ত প্রধান বিচারপতি হিসেবে দায়িত্ব পালন করেছেন। আহমেদ বর্তমানে গালিব ইনস্টিটিউটের চেয়ারম্যান।
আহমেদ ১৯৫৬ সালে মেঘালয় এর শিলং-এ জন্মগ্রহণ করেন। তার পিতা ছিলেন ডঃ ফখরুদ্দিন আলী আহমেদ। তিনি ভারতের রাষ্ট্রপতি (২৪ আগস্ট ১৯৭৪ – ১১ ফেব্রুয়ারি ১৯৭৭) এবং মাতা আবিদা বেগম ছিলেন হালদোই এর একজন মহিলা। তিনি লোহারু রাজ্য এর রাজপরিবার এবং বিখ্যাত উর্দু কবি মির্জা গালিব এর আত্মীয়।
আহমেদ সাবা বেগমের সাথে বিবাহবন্ধনে আবদ্ধ হন (জন্ম ২ ফেব্রুয়ারি ১৯৫৯)। তিনি রামপুর রাজ্য-এর নবাব জুলফিকার আলী খান বাহাদুর এর কনিষ্ঠ কন্যা এবং তার স্ত্রী বেগম নূর বানু এর কন্যা। এই দম্পতির এক কন্যা ও এক পুত্র রয়েছে।
১৯৫৬ সালের ১৬ই মার্চ শিলং (মেঘালয়)-এ জন্মগ্রহণকারী, তিনি শিলং-এর সেন্ট এডমন্ড'স কলেজে (১৯৬২-১৯৬৬) এবং নয়া দিল্লির সেন্ট কলম্বাস হাই স্কুলে (১৯৬৬-১৯৭১) পড়াশোনা করেন। ১৯৭৫ সালে তিনি সেন্ট স্টিফেন'স কলেজ, দিল্লি থেকে অর্থনীতিতে বিএ (সম্মান) সম্পন্ন করেন। ১৯৭৭ সালে তিনি ট্রিনিটি কলেজ, কেমব্রিজ থেকে অর্থনীতিতে ট্রাইপোস সম্পন্ন করেন এবং ১৯৭৭ থেকে ১৯৭৯ সাল পর্যন্ত সেন্ট স্টিফেন'স কলেজের অর্থনীতির প্রভাষক ছিলেন। ১৯৮০ সালে তিনি আইনজীবী হিসেবে তালিকাভুক্ত হন এবং ১৯৮০ থেকে ১৯৮৩ সাল পর্যন্ত সিদ্ধার্থ শঙ্কর রায়-এর চেম্বারে কাজ করেন। ১৯৮৩ থেকে ১৯৮৬ সাল পর্যন্ত তিনি স্বাধীনভাবে প্র্যাকটিস করেন এবং ১৯৮৬ সালে "লয়ার্স অ্যাসোসিয়েটেড" নামক আইনি সংস্থায় অংশীদার হন এবং ২০০২ সাল পর্যন্ত সেই পদে বহাল ছিলেন।
২০০২ সালে, বদর ডুররেজ আহমেদকে দিল্লি হাইকোর্ট-এর বিচারপতি নিযুক্ত করা হয়। জম্মু ও কাশ্মীর হাইকোর্টের প্রধান বিচারপতি নিযুক্ত হওয়ার আগে তিনি পনেরো বছর সেই পদে অধিষ্ঠিত ছিলেন। তিনি ১ এপ্রিল ২০১৭ থেকে ১৬ মার্চ ২০১৮ পর্যন্ত প্রধান বিচারপতি হিসেবে দায়িত্ব পালন করেন এবং পরবর্তী তারিখে অবসর গ্রহণ করেন।
জম্মু ও কাশ্মীর রাজ্যের প্রধান বিচারপতি হিসেবে তার এগারো মাসের কার্যকালে, তিনি একটি যুগান্তকারী রায় দেন যেখানে তিনি অভিযুক্ত সুভাষ চন্দর শর্মাকে খালাস দেন, যাকে জম্মুর সেশন জজ ভারতীয় দণ্ডবিধির ৩০২ এবং ৪৯৮এ ধারায় মৃত্যুদণ্ড দিয়েছিলেন। সুভাষ চন্দর শর্মা হাইকোর্টে নিজেই নিজের মামলা লড়ছিলেন। রায় একই দিনে খোলা আদালতে ঘোষণা করা হয়েছিল।
শ্রোব ও শৌফ ঝর্ণা

শ্রোব ও শোফ ঝর্ণা বা ক্রোব ও চৌফ ঝর্ণা () হলো মরক্কোর মারাক্কেশের মদিনায় অবস্থিত একটি ঐতিহাসিক প্রাচীর ঝর্ণা। এটি ১৬ শতকের শেষের দিকে বা ১৭ শতকের গোড়ার দিকের এবং বেন ইউসুফ মাদ্রাসার কাছে অবস্থিত।
সাদিয়ান রাজবংশের আমলে এই ঝর্ণাটি নির্মিত হয়েছিল, যখন মারাকেশ ছিল মরক্কোর রাজধানী। শৈলীর দিক থেকে অন্যান্য সাদিয়ান ঝর্ণার সাথে এর খুব মিল রয়েছে (যেমন মুয়াসিন মসজিদ এবং বাব দোক্কালা মসজিদের ঝর্ণা)। যদিও এই স্থাপনার তারিখ এবং প্রতিষ্ঠাতা সরাসরি চিহ্নিত করা যায়নি, তবে কেউ কেউ এই ঝর্ণাটির নির্মাণকাল হিসেবে সুলতান আহমদ আল-মনসুরের (১৫৭৮-১৬০৩) রাজত্বকালকে দায়ী করেন।
আজকের ঝর্ণার নামটির অর্থ মরক্কোর আরবি ভাষায় "পান করো এবং দেখো" (যার অর্থ হল ঝর্ণার প্রশংসা করা এবং এটি ব্যবহার করা)।
ঝর্ণাটিতে একটি সাধারণ লগজিয়া বা বৃহৎ অ্যালকোভ রয়েছে যা জলকে ভেতরে প্রবেশ করায়। পুরনো ছবিগুলিতে দেখায় যে, লগজিয়া একসময় আরও গভীর ছিল এবং এর ভেতরের দেয়ালের গোড়ায় জলের জন্য একটি বেসিন ছিল। এর প্রবেশপথের পাশে একটি কাঠের বার ছিল যা প্রাণীদের (যেমন গাধা, ঘোড়া) মানুষের মতো একই জল পান করতে বাধা দেওয়ার জন্য তৈরি করা হয়েছিল। তবে আধুনিক সময়ের কোনও এক সময়ে স্থানটি পরিবর্তিত বা আংশিকভাবে ভরাট করা হয়েছে বলে মনে করা হয় (পিছনের দেয়ালটি সম্ভবত সামনের দিকে সরানো হয়েছিল), যার ফলে বর্তমানে লগজিয়াটি আগের চেয়ে অগভীর বলে ধারণা করা হয়। এই উপাদানের কিছু (যেমন অববাহিকা) অদৃশ্য হয়ে গেছে।
ভূমির স্তরে ঝর্ণার নীচের অংশ সমতল এবং এতে কোনও (টিকে থাকা) সাজসজ্জা নেই। তবে উপরে ঝর্ণাটি একটি সাধারণ মরক্কো-আন্দালুসীয় (বা মুরিশ) শৈলীতে সূক্ষ্মভাবে খোদাই করা তাল কাঠের একটি ছাউনি দ্বারা আচ্ছাদিত। ছাউনির বেশিরভাগ পৃষ্ঠ আরবীয় নকশায় খোদাই করা হয়েছে এবং এর অনেক উপাদান মুকারনাস ("মৌচাক্য"-শৈলীর ভাস্কর্য) খোদাই করা হয়েছে। ছাউনির আকৃতি এবং সাজসজ্জা বিশেষ করে সেই সময়ের অন্যান্য সাদিয়ান প্রাচীরের ঝর্ণার (যেমন মুয়াসিন এবং বাব দোক্কালা মসজিদের) সাথে সাদিয়ান সমাধির খোদাই করা কাঠের ছাউনি এবং কারাউইয়িন মসজিদের উঠোনে সাদিয়ান মণ্ডপের সাথে সাদৃশ্যপূর্ণ। কাঠের খিলানের স্প্যান্ড্রেলগুলিতে ম্যান্ডোরলা ধরণের (অথবা বাদাম-আকৃতির) নকশা রয়েছে যা সম্ভবত অটোমান প্রভাবের। লিন্টেলের ভেতরে খোদাই করা দুটি কার্টুচ রয়েছে যেখানে থুলুথ স্টাইলে আরবি ক্যালিগ্রাফিক শিলালিপি রয়েছে। এখানে ঈশ্বরের প্রশংসা করা শ্লোক রয়েছে: "সবচেয়ে সুন্দর শব্দ যা বলা হয়েছে তা হল: সকল পরিস্থিতিতে ঈশ্বরের প্রশংসা!" (আনুমানিক অনুবাদ)। একই সময়ের মুয়াসিন এবং বাব দোক্কালা মসজিদের ঝর্ণার লিন্টেলগুলিতেও একই আয়াত পাওয়া যায়। লিন্টেলের উপরে কাঠের ছাউনিটি রাস্তার উপর দিয়ে প্রশস্ত একটি প্যারাপেটে শেষ হয়, যার উপরের অংশটি সবুজ টাইলস দিয়ে আচ্ছাদিত।
সায়িদি আবদেল-আজিজের জাওয়িয়া

সায়িদি আবদেল-আজিজের জাওয়িয়া (অন্যান্য বানানের মধ্যে রয়েছে সায়িদি আবদেলাজিজের জাওয়িয়া) মরক্কোর মারাকাশে অবস্থিত একটি ইসলামিক ধর্মীয় কমপ্লেক্স (জাওয়িয়া)। এটি মুসলিম পণ্ডিত এবং সুফি সাধক সায়িদি আবু ফারিস আব্দ আল-আজিজ আব্দ আল-হাক্ক আত-তাব্বা এর সমাধিকে কেন্দ্র করে গঠিত। তিনি ১৫০৮ সালে মারাকেশে মারা যান। সায়িদি আবদেল-আজিজকে মারাকাশের সাতজন সাধু এর একজন হিসেবে বিবেচনা করা হয় এবং তার সমাধি মারাকাশে তীর্থযাত্রীদের জন্য একটি গুরুত্বপূর্ণ গন্তব্য ছিল। এই জাওয়িয়াটি "রু মুয়াসিন" (মুয়াসিন স্ট্রিট)-এর "রু আমেসফাহ"-এর সাথে সংযোগস্থলে অবস্থিত।
সায়িদি আবদ আল-আজিজ আত-তাব্বা' ছিলেন সুফি গুরু আল-জাজুলির সবচেয়ে গুরুত্বপূর্ণ শিষ্য, যিনি ১৪৬৫ সালে মারা যান এবং তাঁর মাজারও মারাকেশে অবস্থিত (১৫২৩-২৪ সালে সাদিদের দ্বারা তাঁর দেহ সেখানে স্থানান্তরিত করার পর)। মারাকেশ এর স্থানীয় বাসিন্দা আত-তাব্বা' ফেজ এর আল-'আত্তারিন মাদ্রাসায় শিক্ষকতা করার সময় খ্যাতি অর্জন করেন এবং আল-জাজুলির আধ্যাত্মিক উত্তরসূরি হিসেবে বিবেচিত হন। আল-জাজুলি এবং আরও পাঁচজনের সাথে তিনিও মারাকেশ এর সাতজন সাধুর একজন হিসেবে বিবেচিত হন (একটি ধর্মীয় প্রতিষ্ঠান যা আনুষ্ঠানিকভাবে সুলতান মুলায় ইসমাই'ল কর্তৃক প্রতিষ্ঠিত হয়েছিল), এবং বিশেষভাবে শহরের চর্মকারদের পৃষ্ঠপোষক সাধু হিসেবে বিবেচিত হতেন। এই সাতজন সাধুর মধ্যে সায়িদি আব্দুল্লাহ আল-গাসওয়ানি-ও ছিলেন, যিনি স্বয়ং সায়িদি আবদেল আজিজের শিষ্য ও উত্তরসূরি ছিলেন এবং পরবর্তীতে আরও দক্ষিণে অন্য একটি জাওয়িয়ায় সমাহিত হন।
জাওয়িয়া কমপ্লেক্সটি সাদি এবং পরবর্তী আলাউয়ি স্থাপত্যের মিশ্রণ উপস্থাপন করে। ষোড়শ শতাব্দীর শুরুতে সাদিদের অধীনে প্রথম মাজারটি রূপ নেয়। ঐতিহাসিক গাস্তন ডেভারডুনের মতে, বর্তমান ভবনটি মূলত মুলায় মুহাম্মদ ইবনে আবদুল্লাহ-এর সময়কালের (১৭৪৬ সালের পর মারাকেশ-এর গভর্নর এবং ১৭৫৭-১৭৯০ সাল পর্যন্ত সুলতান), যিনি শহরের অনেক স্মৃতিস্তম্ভ নির্মাণ ও পুনরুদ্ধারের জন্য দায়ী।
তুও কাইউ জাও মসজিদ

তুও কায়ু জাও মসজিদ () ইন্দোনেশিয়া এর একটি পুরাতন মসজিদ। এটি জোরং কায়ু জাও, বাতাং বারুস নাগারি, গুনুং তালাং জেলা, সোলোক রিজেন্সি, পশ্চিম সুমাত্রাতে অবস্থিত। মসজিদটির অস্তিত্ব ১৫৯৯ সালে নথিভুক্ত করা হয়েছিল এবং এটিকে সোলোক রিজেন্সির প্রাচীনতম মসজিদ এবং ইন্দোনেশিয়ার প্রাচীনতম টিকে থাকা মসজিদগুলির মধ্যে অন্যতম করে তুলেছে।
মসজিদটি পশ্চিম সুমাত্রার ঐতিহ্যবাহী স্থানগুলির তালিকায় নিবন্ধিত। এটি প্রাচীন নিদর্শন সংরক্ষণাগার তত্ত্বাবধান করে। মসজিদের স্তম্ভগুলির মধ্যে একটির পুনরুদ্ধার এবং ক্ষয়প্রাপ্ত পুরানো পাম ছাদের পরিবর্তে নতুন ছাদ স্থাপন সহ বেশ কয়েকবার সংস্কার করা হয়েছে।
মসজিদটি ঠিক কত সালে নির্মিত হয়েছিল তা সঠিকভাবে জানা যায় না। বেশ কিছু নথির উপর ভিত্তি করে, মসজিদটিকে ১৫৯৯ সালে নির্মিত বলে মনে করা হয়, যখন অন্যান্য নথিগুলি পুরনো তারিখ দেখায়। এই পার্থক্যগুলি বাদ দিয়ে, এটা জানা যায় যে ১৬ শতকে সোলোক অঞ্চলে ইসলাম এর বিস্তার অনুসরণ করে মসজিদটি নির্মিত হয়েছিল। মসজিদটি যে নাগারিতে অবস্থিত, তা পূর্বে মিনাংকাবাউ সম্প্রদায়ের তিনজন নেতৃত্বের দ্বারা প্রতিষ্ঠিত হয়েছিল। স্থানীয় সম্প্রদায়ের নেতাদের মতে, এই মসজিদটি নির্মাণে দুজন ব্যক্তি ভূমিকা পালন করেছিলেন, যথা আংকু মুসাউর এবং আংকু লাবাই, যাদের উভয়কেই মসজিদের কাছেই কবর দেওয়া হয়েছে।
শাহী মহল এবং মসজিদ

শাহী মহল ও মসজিদ (স্থানীয়ভাবে শাহী মহল এবং শাহী মসজিদ অথবা কাজীওন-কি-মসজিদ নামেও পরিচিত) একটি বৃহৎ প্রাসাদ এবং প্রাক্তন মসজিদ কমপ্লেক্স, যা আংশিক ধ্বংসপ্রাপ্ত অবস্থায় ভারতের মধ্যপ্রদেশ রাজ্যের বিদিশা জেলার উদয়পুর গ্রামে অবস্থিত। এবং সালের মধ্যে নির্মিত এই কাঠামোটি নীলকণ্ঠেশ্বর মন্দির এর পূর্ব দিকে অল্প দূরত্বে অবস্থিত।
শাহী মহল মুঘল শাসনের সময় স্থানীয় গভর্নরের বাসভবন হিসেবে ব্যবহৃত হত। আয়তাকার পরিকল্পনায় নির্মিত এই "মহল" এর চারটি কোণে স্তম্ভ এবং দুটি তলা রয়েছে, যেখানে দুটি আন্তঃসংযুক্ত চত্বরের চারপাশে কক্ষগুলি বিন্যস্ত এবং এটি ১৭ শতাব্দীর সরল ও মার্জিত পাথর খোদাই শৈলীতে সজ্জিত। বিদ্যমান ধ্বংসাবশেষে চমৎকার পাথরের জালি কাজের নিদর্শন এখনও বিদ্যমান।
"মহল" এর সাথে সংযুক্ত একটি বৃহৎ মসজিদ রয়েছে এবং এটি স্থানীয়ভাবে শাহী মসজিদ বা কাজীওন-কি-মসজিদ নামে পরিচিত একটি উপনিবেশিক কাঠামো। মসজিদের কেন্দ্রীয় মিহরাবে স্থাপিত আকারের একটি পাথরের ফলকে খোদাই করা একটি ফার্সি শিলালিপি অনুসারে, সম্রাট জাহাঙ্গীর-এর মান্দু পরিদর্শনের সময় ৪ রজব ১০২৬ হিজরি, অর্থাৎ ২৮ জুন ১৬১৭ খ্রিস্টাব্দে কাজী আওলিয়া বিন সাইয়্যিদʿআব্দ আল-সামাদ আল-হাসানি এর ভিত্তি স্থাপন করেছিলেন। মসজিদের উত্তর প্রাচীরের একটি বারান্দা থেকে প্রসারিত বাই আকারের একটি পাথরের ফলকে খোদাই করা দ্বিতীয় ফার্সি শিলালিপি অনুসারে, রাজা ও কাজী উভয়ের মৃত্যুর সময় মসজিদটি অর্ধেক সম্পন্ন হয়েছিল এবং অবশেষে কাজী আওলিয়ার পুত্র সাইয়্যিদ হামিদ ও সাইয়্যিদ দাউদ কর্তৃক ১০ ধুল-হিজ্জা ১০৪১ হিজরি, অর্থাৎ ১৮ জুন ১৬৩২ খ্রিস্টাব্দে সম্রাট শাহজাহান-এর শাসনামলে এটি সম্পূর্ণ হয়েছিল। উভয় শিলালিপি থেকে জানা যায় যে এই মসজিদটি মুঘল আমলে উদয়পুরের প্রধান জামা মসজিদ হিসেবে ব্যবহৃত হত এবং এটি শহরের রাষ্ট্র-নিযুক্ত "কাজী"র দপ্তর ছিল। এই শিলালিপিগুলি তৎকালীন রাজনৈতিক ভূগোলের জন্যও গুরুত্বপূর্ণ, যা থেকে জানা যায় যে "কসবা" উদয়পুর তখন "সরকার" চান্দেরি এবং "সুবাহ" মালওয়ার অংশ ছিল। এটি গন্ডোয়ানার সীমান্তে অবস্থিত ছিল।
সাইফি মসজিদ

সাইফি মসজিদ (আনুষ্ঠানিকভাবে ঘুররাতুল মাসাজিদ নামে পরিচিত) ভারতের মহারাষ্ট্র রাজ্যের দক্ষিণ মুম্বাই এর ভেন্ডি বাজার এলাকায় অবস্থিত একটি দাউদি বোহরা শিয়া মসজিদ। বিংশ শতাব্দীর শুরুতে তাহের সাইফুদ্দিন এই মসজিদটি নির্মাণ করেছিলেন।
দাউদি বোহরাদের ৫১তম নেতা সৈয়দেনা তাহের সাইফুদ্দিন ১৯২৬ সালে সাইফি মসজিদ নির্মাণ করেন এবং এটি সেই সময়ে বৃহত্তম সাম্প্রদায়িক মসজিদ ছিল। সৈয়দেনা তাহের সাইফুদ্দিন ১৯২৩ সালের ৬ মে (২১ রমজান, ১৩৪১ হিজরি) মসজিদের ভিত্তিপ্রস্তর স্থাপন করেন এবং তিন বছরের মধ্যে ১৯২৬ সালের ৯ মার্চ (২৫ শাবান ১৩৪৪ হিজরি) সম্পন্ন মসজিদের উদ্বোধন করেন।
সাইফুদ্দিন এই মসজিদে ষোলটি আশারা মোবারাকা বয়ান প্রদান করেন এবং তাঁর পুত্র, ৫২তম নেতা মোহাম্মদ বোরহানউদ্দিন, তেরোটি আশারা মোবারাকা বয়ান প্রদান করেন। ২০১১ সালে, বোরহানউদ্দিন তাঁর ১০০তম জন্মদিনের বক্তৃতা প্রদান করেন। সাইফি বুরহানি আপলিফটমেন্ট ট্রাস্ট কর্তৃক গৃহীত ভেন্ডি বাজার পুনঃউন্নয়ন প্রকল্পের অংশ হিসেবে ২০১৮ সালে সৈয়দেনা মুফাদ্দাল সাইফুদ্দিন মসজিদটি পুনর্নির্মাণের জন্য ভিত্তিপ্রস্তর স্থাপন করেন। মুফাদ্দাল সাইফুদ্দিন ২০২৩ সালের ২৫ সেপ্টেম্বর পুনর্নির্মিত মসজিদের উদ্বোধন করেন।
সাইফি মসজিদে বিভিন্ন স্থাপত্যশৈলীর মিশ্রণ দেখা যায়; যার মধ্যে রয়েছে স্বদেশীয় ভারতীয়, ইন্দো-ইসলামিক এবং নব্যক্লাসিক্যাল স্থাপত্য। মসজিদটি দৈর্ঘ্যে , প্রস্থে এবং উচ্চতায় ; এবং এটিতে প্রায় ৫,০০০ জন মুসল্লি ধারণ করতে পারে।
মসজিদের প্রতিটি কোণে অবস্থিত দুটি মিনার অলঙ্কার দ্বারা সজ্জিত। এই নকশাটি গুজরাটের মোরবিতে অবস্থিত ৪৩তম দাই সৈয়দেনা আবদে আলী সাইফুদ্দিন কর্তৃক নির্মিত তাজ মসজিদ থেকে নেওয়া হয়েছে।
Bমূল মসজিদের উর্মিস টেকউড দরজা, জানালা, স্তম্ভ ও বীমে পুনরায় স্থাপন করা হয়েছে। দেয়ালগুলি কোরআনের আয়াত, অলঙ্কৃত ফুলের মোটিফ এবং আলংকারিক নকশা দিয়ে সজ্জিত। ঝাড়বাতিগুলি প্রাক্তন চেকোস্লোভাক প্রজাতন্ত্রে নকশা ও হস্তনির্মিত। রাজস্থানের মাকরানা থেকে উত্তোলিত মার্বেল এবং জটিল মোজাইক মসজিদের বিভিন্ন অংশে শোভা যোগ করতে ব্যবহৃত হয়েছে।
প্রধান প্রবেশদ্বারটি বাব উল-ফুতুহ এর নকশা দ্বারা অনুপ্রাণিত। মসজিদে বৃষ্টির জল সংগ্রহের ব্যবস্থা এবং একটি পয়ঃনিষ্কাশন শোধনাগার রয়েছে। ইউটিলিটি বিল্ডিংয়ের আলো সম্পূর্ণরূপে সৌর প্যানেল দ্বারা চালিত। খেজুর গাছগুলি প্রাঙ্গণে প্রাকৃতিক ছায়া প্রদান করে।
কুতুব-ই-আলম মসজিদ

কুতুব-ই-আলমের মসজিদ (অথবা আরও সঠিকভাবে, কুতুব-ই-আলমের মসজিদ ও সমাধি, যা ভাতওয়া দরগাহ নামেও পরিচিত) ভারতের গুজরাট রাজ্যের আহমেদাবাদ শহরের ভাতওয়া এলাকায় অবস্থিত একটি প্রাক্তন সুফি মসজিদ ও দরগাহ কমপ্লেক্স। এই কাঠামোটি জাতীয় গুরুত্বের স্মৃতিস্তম্ভ।
আবু মুহাম্মদʿআব্দ আল্লাহ বিন নাসির আল-দীন মাহমুদ (অথবা মুহাম্মদ) বিন জালাল আল-দীন মাখদুম-ই জাহানিয়ান ওরফে কুতুব-ইʿআলম ওরফে থানি-ই মাখদুম-ই জাহানিয়ান (মাʿআরিজ) ছিলেন একজন সোহরাওয়ার্দী সাধক এবং গুজরাটের বুখারিয়্যা সৈয়দদের প্রতিষ্ঠাতা। তিনি জালাল আল-দীন মাখদুম-ই জাহানিয়ান এর নাতি এবং ১৩৮৮ সালে উচ্চে জন্মগ্রহণ করেন। "মিরাত-ই আহমদী" অনুসারে, দশ বছর বয়সে তিনি এতিম হন এবং তাঁর প্রপিতামহ শাহ রাজু কাট্টাল তাঁকে লালন-পালন করেন এবং তিনি তাঁকে গুজরাটে পাঠান। গুজরাটে তাঁর পিতামহের শিষ্য সুলতান মুজাফফর শাহ প্রথম তাঁকে স্বাগত জানান। তিনি মাওলানাʿআলিশীর গুজরাটির অধীনে পড়াশোনা করেন এবং আহমদাবাদ প্রতিষ্ঠার পর প্রথমে আসাউল এবং পরে বাটুয়ায় বসতি স্থাপন করেন। তিনি শেখ আহমদ-ই খাত্তু থেকে একটি খিরকা লাভ করেন। তাঁর সবচেয়ে উল্লেখযোগ্য শিষ্য ছিলেন তাঁর পুত্র শাহʿআলম।
সুলতান কুতুবউদ্দিন আহমদ শাহ দ্বিতীয় এর দরবারের সম্ভ্রান্ত ব্যক্তিরা প্রথমে একটি ছোট মাজার নির্মাণ করেন। পরবর্তীতে মাহমুদ বেগদা একটি মসজিদ, তাঁর এক পুত্রের সমাধি, একটি বৃহৎ বহু-পার্শ্বযুক্ত পুকুর এবং একটি বিশাল সমাধিস্তম্ভ নির্মাণ করেন। মসজিদ ও পুত্রের সমাধি সমতল হিন্দু মন্দির শৈলীতে নির্মিত, যেখানে খিলান বা মিনার নেই। তবে বিশাল আকারের সমাধিস্তম্ভে, আকারের ব্যাপক বৃদ্ধির সাথে, বীমের পরিবর্তে খিলান এবং খিলানের দ্বিতীয় স্তরের মাধ্যমে গম্বুজটি আকাশে উঁচুতে স্থাপন করা হয়েছে। অভিন্ন নকশার সাথে সামঞ্জস্যপূর্ণভাবে ব্যবহৃত খিলানটি যথেষ্ট সৌন্দর্য ও শালীনতা ধারণ করে। সমাধিটি অত্যন্ত কারুকার্যময় এবং একটি সমৃদ্ধভাবে খচিত চাঁদোয়া দ্বারা আচ্ছাদিত। তবে ভবনটি অসম্পূর্ণ, এতে বাইরের বারান্দা নেই এবং এর জানালাগুলিতে পাথরের জালির কাজ নেই।
নেদারল্যান্ডস এন্টিলসে ইসলাম

নেদারল্যান্ডস এন্টিলিসে ইসলাম একটি সংখ্যালঘু ধর্ম। সেখানে প্রায় ২,৫০০ মুসলিম বাস করে, যাদের মধ্যে প্রায় ১,০০০ মুসলিম নেদারল্যান্ডস নিয়ন্ত্রণাধীন ক্যারিবীয় দ্বীপপুঞ্জে বাস করে, যারা দেশের মোট জনসংখ্যার ০.৩১%। এখানে বসবাসরত বেশিরভাগ মুসলিম লেবানন , সিরিয়া ও সুরিনাম থেকে আসা অভিবাসী। দ্বীপটিতে মুসলিমদের আগমন শুরু হয় মূলত উপনিবেশিক যুগে। কিউরাসাও দ্বীপে অবস্থিত ওমর ইবনুল-খাত্তাব মসজিদ হলো দ্বীপপুঞ্জের প্রধান ও একমাত্র মসজিদ। তবে দ্বীপপুঞ্জে বেশ কয়েকটি ইসলামি কেন্দ্র রয়েছে।
নেদারল্যান্ডস এন্টিলিস দ্বীপপুঞ্জ মূলত ক্যারিবীয় অঞ্চলে নেদারল্যান্ডস রাজ্যের একটি স্বায়ত্তশাসিত অঞ্চল ছিল, যা ২০১০ সালের ১০ অক্টোবর অনুষ্ঠিত একটি গণভোটের পর বিভিন্ন ভিন্ন ভিন্ন প্রশাসনিক ইউনিটে বিভক্ত হয়ে পড়ে। এসব ইউনিটের মধ্যে ছিল: বোনায়র, সিন্ট ইউস্টাশিয়াস ও সাবা (যারা সরাসরি নেদারল্যান্ডসের অংশ হয়ে যায়), কিউরাসাও ও সিন্ট মার্টেন (স্বতন্ত্র দেশ হিসেবে এর অংশে থাকে)।
ইসলামধর্ম ক্যারিবীয় অঞ্চলে তুলনামূলকভাবে নতুন ও অপরিচিত একটি ধর্ম। তবে ১৯৫০-এর দশক থেকে এক ধরনের ধর্মীয় জাগরণ শুরু হয়। বর্তমানে এই অঞ্চলের অন্যতম উল্লেখযোগ্য ধর্মীয় প্রবণতা হলো কৃষ্ণাঙ্গদের মধ্যে ইসলাম গ্রহণের সংখ্যা ক্রমেই বৃদ্ধি পাচ্ছে। কারণ অনেক কৃষ্ণাঙ্গ ক্যারিবীয় ব্যক্তি নিজের শিকড় ও আত্মপরিচয় খোঁজার আকাঙ্ক্ষায় ইসলাম ধর্ম গ্রহণে উৎসাহিত হয়। 
নেদারল্যান্ডস এন্টিলিসে—যা ক্যারিবীয় দ্বীপপুঞ্জ এবং পূর্বে ডাচ রাজত্বের অন্তর্গত ছিল—সেখানে ইসলাম ধর্মের উপস্থিতি শুরু হয় ঔপনিবেশিক আমলে। এই সময়ে মুসলিমরা মূলত শ্রমিক হিসেবে এ সকল দ্বীপে আগমন করেছিলেন। তাদের অনেকেই নিম্ন-সাহারান আফ্রিকার দেশসমূহ থেকে জোরপূর্বক আনা দাস ছিলেন। আবার অনেকে ছিলেন চুক্তিভিত্তিক শ্রমিক, যাদের আনা হয়েছিল ব্রিটিশ ভারত থেকে। এই শ্রমিকদের মধ্যে অনেকেই মুসলমান ছিলেন এবং তাদের মাধ্যমেই ইসলাম ধর্ম ধীরে ধীরে দ্বীপপুঞ্জের বিভিন্ন অঞ্চলে ছড়িয়ে পড়ে। পরবর্তীতে, বিশেষ করে বিংশ শতাব্দীর শুরুতে মধ্যপ্রাচ্যের বিভিন্ন দেশ; যেমন লেবানন, সিরিয়া ও ইরাক থেকে মুসলিম অভিবাসন প্রার্থীদের নতুন এক ঢল আসে। তারা এখানে ব্যবসা, চাকরি কিংবা নিরাপদ জীবনযাপনের আশায় এসেছিলেন। এ ছাড়াও কিছু আদিবাসী জনগোষ্ঠীর মানুষ ইসলাম ধর্ম গ্রহণ করে। সব মিলিয়ে ১৯৮২ সালের এক হিসাব অনুযায়ী নেদারল্যান্ডস এন্টিলিসে প্রায় ২,০০০ জনের অধিক মুসলিম বসবাস করতেন। এ সকল মুসলিম বিভিন্ন জাতি, ভাষা ও সাংস্কৃতিক পটভূমি থেকে এলেও তাদের মধ্যে ধর্মীয় ঐক্য গড়ে ওঠে এবং ধীরে ধীরে তারা ইসলামের প্রচার ও ধর্মীয় শিক্ষার উদ্দেশ্যে বিভিন্ন কেন্দ্র প্রতিষ্ঠা করেন। 
সপ্তদশ শতাব্দী থেকে নেদারল্যান্ডসের ঔপনিবেশিক অঞ্চলগুলি থেকে এর মূল ভূখণ্ডে (মেট্রোপলিটন নেদারল্যান্ডস) মুসলমানদের অভিবাসন বেড়ে যায়। ১৯৪৮ সালে কুরাসাওতে ইহুদি ও আরব (বিশেষত লেবাননী) সম্প্রদায়ের মধ্যে একটি সংঘর্ষ ঘটে, যার ফলে একজন ব্যক্তি নিহত হন। 
নেদারল্যান্ডস এন্টিলিসে বসবাসরত মুসলিমদের জন্য ধর্মীয় চর্চা, নামাজ আদায় ও ইসলামি শিক্ষার সুযোগ তৈরি করতে কয়েকটি ইসলামিক কেন্দ্র প্রতিষ্ঠা করা হয়েছে। কিউরাসাও দ্বীপে অবস্থিত ওমর ইবনুল খাত্তাব মসজিদ হল এই অঞ্চলের প্রধান ও একমাত্র মসজিদ। এটি কিউরাসাওর উইলেমস্টাড শহরে অবস্থিত এবং এখানে শায়খ ইয়াকুব মোহাম্মদ নামে একজন স্থায়ী ইমাম রয়েছে, যিনি স্থানীয় মুসলিমদের ধর্মীয় দিকনির্দেশনা দিয়ে থাকেন।
এছাড়াও অন্যান্য উল্লেখযোগ্য ইসলামি কেন্দ্রের মধ্যে রয়েছে:
বি উইনার

বি উইনার (, "বারান্দেহ বাশ") মোহাম্মদ রেজা গোলজার কর্তৃক সঞ্চালিত এবং হাশেম রেজায়াত ও হামিদ রহিমি নাদি প্রযোজিত একটি ইরানি টিভি প্রতিযোগিতা ছিল। প্রতিযোগীদের সাধারণ জ্ঞানের উপর ভিত্তি করে বিভিন্ন প্রশ্নের উত্তর দিতে হত। দর্শকদের মধ্যে পড়ার হার বৃদ্ধি এবং জনসচেতনতা ও তথ্য বৃদ্ধি করা ছিল এই প্রতিযোগিতার অন্যতম প্রধান লক্ষ্য। প্রতিযোগিতার প্রতিটি পর্বে, চারজন ব্যক্তি যারা ইতিমধ্যেই প্রোগ্রামের আবেদন প্রশ্নের সঠিক উত্তর দিয়েছিলেন, তারা প্রোগ্রামের চেয়ারে বসে এবং এক বিলিয়ন রিয়ালের পুরস্কার জেতার জন্য ধাপে ধাপে প্রশ্নের উত্তর দিয়ে প্রতিযোগিতায় প্রবেশ করেছিলেন।
এই প্রতিযোগিতায় অংশগ্রহণ শুধুমাত্র একটি মোবাইল অ্যাপ্লিকেশনের মাধ্যমে প্রাথমিক পরীক্ষায় অংশগ্রহণের মাধ্যমেই সম্ভব ছিল। যারা দর্শক এবং প্রতিযোগী উভয় হিসেবেই এই প্রতিযোগিতায় অংশগ্রহণ করতে চেয়েছিলেন, তাদের এই অ্যাপ্লিকেশনের মাধ্যমে পয়েন্ট সংগ্রহ করতে হত। লোকেরা প্রশ্নের উত্তর দিয়ে পয়েন্ট অর্জন করত এবং প্রোগ্রামে অংশগ্রহণের সম্ভাবনা বৃদ্ধি করত।
প্রতিযোগিতায় অংশগ্রহণের পদ্ধতি এবং অ্যাপ্লিকেশন প্রশ্নের উত্তর দেওয়া ও পয়েন্ট অর্জনের জন্য একটি প্যাকেজ কেনার প্রয়োজনীয়তার কারণে, কিছু লোক (ইসলামিক অনুকরণ কর্তৃপক্ষের সহ) এই প্রোগ্রামটিকে জুয়া এবং লটারি প্রতিযোগিতার মতো মনে করেছিলেন। প্রতিযোগিতার আয়োজক আফকার ইরানিয়ান হুশমান্দ কোম্পানির পরিচালনা পর্ষদের সদস্য সামান ফায়েঘ বলেছেন: "অবশ্যই, ব্যবহারকারীদের অ্যাপ্লিকেশনে প্যাকেজ কেনার কোনো বাধ্যবাধকতা নেই এবং ব্যবহারকারীরা ব্যক্তিগত উদ্দেশ্য ও ইচ্ছায় ক্রয় করেন। এই ক্রয় এক্সটেনশন অ্যাপের জন্য উপলব্ধ নয় এবং ভবিষ্যতে গ্রাহকের অ্যাকাউন্ট থেকে আর কোনো চার্জ কাটা হবে না।"
এছাড়াও, প্রতিযোগিতার প্রশ্নে ভুল থাকার কারণে অনেক বিতর্ক ও সমালোচনা সৃষ্টি হয়েছে।
২০১৯ সালের ২৫শে এপ্রিল, আলী খামেনি ও নাসের মাকারেম শিরাজি কর্তৃক এই অনুষ্ঠানের সমালোচনার পর, জনপ্রিয় এই প্রতিযোগিতাটি আইআরআইবি টিভি৩-এর সম্প্রচার তালিকা থেকে সরিয়ে দেওয়া হয় এবং এর সম্প্রচার বন্ধ করে দেওয়া হয়।
আহমদ আবদেল রহমান

আহমদ আবদেল রহমান (১৯৪৩-২০১৯) প্যালেস্টাইন লিবারেশন অর্গানাইজেশন (পিএলও)-এর একজন সিনিয়র সদস্য ছিলেন এবং ১৯৬৭ থেকে ২০০০ সাল পর্যন্ত ইয়াসির আরাফাত এবং মাহমুদ আব্বাসের অধীনে বিভিন্ন পদে দায়িত্ব পালন করেছিলেন।
আবদেল রহমান ১৯৪৩ সালের ১২ নভেম্বর ম্যান্ডেটরি ফিলিস্তিনের রামলার বাইত শান্নায় জন্মগ্রহণ করেন। তিনি ১৯৬৯ সালে দামেস্ক স্কুল অফ ল থেকে আইনে ডিগ্রি অর্জন করেন। তিনি ১৯৬৭ সালে পিএলওতে যোগ দেন। তিনি সিরিয়ায় ফিলিস্তিনি ছাত্র ইউনিয়নে ফাতাহের প্রথম প্রতিনিধি হন। তিনি ১৯৮২ সালে আমেরিকান ইউনিভার্সিটি অফ বৈরুত থেকে রাষ্ট্রবিজ্ঞানে এমএ ডিগ্রি অর্জন করেন। 
আবদেল রহমান ১৯৬৮ সালে মিশরের কায়রোতে "ভয়েস অফ আল আসিফা" বা "ভয়েস অফ দ্য স্টর্মে" যোগদান করেন। একই বছর তাকে সুদানে ফাতাহ প্রতিনিধি হিসেবে মনোনীত করা হয়। তিনি ১৯৬৯ থেকে ১৯৭১ সাল পর্যন্ত ল্যাটিন আমেরিকায় ফাতাহ মিশনের অংশ ছিলেন। তিনি ১৯৭০ সাল থেকে ১৯৭৩ সালের অক্টোবরে সিরিয়ার সরকার কর্তৃক বন্ধ হয়ে যাওয়ার পূর্ব পর্যন্ত "ভয়েস অফ আল আসিফার" সিরিয়া শাখার পরিচালক ছিলেন এই ঘটনার পরপরই তাকে সিরিয়ানরা গ্রেপ্তার করে আটক করে এবং কয়েক সপ্তাহ পর দামেস্কের আল মাজা কারাগার থেকে মুক্তি দেয়। 
আবদেল রহমানকে ১৯৭৩ সালে ফিলিস্তিনি লিবারেশন কাউন্সিলের চেয়ারম্যান নিযুক্ত করা হয়েছিল।তিনি ১৯৯৪ সাল পর্যন্ত এ দায়িত্বে নিয়োজিত ছিলেন। তিনি ১৯৭৩ সাল থেকে ১৯৯৪ সালে এটি বন্ধ হবার আগ পর্যন্ত একটি ফাতাহ প্রকাশনা "ফালাস্টিন আল থৌরা" এর প্রধান সম্পাদক হিসাবে কাজ করেছিলেন৷ তিনি ১৯৭৪ সালে ফিলিস্তিনি লেখক ও সাংবাদিক ইউনিয়নের মহাসচিব হিসাবে নির্বাচিত হন এবং তার মেয়াদ ২০০৫ সালে শেষ হয়
১৯৮১ সালে যখন সংগঠনের প্রধান মাজেদ আবু শারারকে হত্যা করা হয়, তখন আবদেল রহমানকে ফিলিস্তিনি সিনেমা ও ফটোগ্রাফি সংস্থার প্রধান হিসেবে মনোনীত করা হয়। আবদেল রহমান ১৯৮২ থেকে ১৯৯৪ সাল পর্যন্ত পিএলও-এর সরকারী মুখপাত্র হিসেবে দায়িত্ব পালন করেন। তিনি ফিলিস্তিনি জাতীয় কাউন্সিল এবং ফিলিস্তিনি কেন্দ্রীয় কাউন্সিলের সদস্য ছিলেন। ১৯৯৬ সালে তিনি ফিলিস্তিনি মন্ত্রী পরিষদের মহাসচিব নিযুক্ত হন এবং ২০০৩ সাল পর্যন্ত এই পদে অধিষ্ঠিত ছিলেন। একই সময়ে তিনি ফিলিস্তিনি জাতীয় কর্তৃপক্ষের (পিএনএ) মুখপাত্রের দায়িত্বও পালন করেছিলেন। 
দ্বিতীয় ইন্তিফাদার সময় পশ্চিম তীরে পিএলও-এর প্রশাসনিক কেন্দ্র অবরোধের সময় আবদেল রহমান ইয়াসির আরাফাতের রাজনৈতিক উপদেষ্টা ছিলেন। তিনি আরাফাতের অসুস্থতার সময় তার সাথে থাকা পিএলও কর্মকর্তাদের একজন। 
২০০৪ সালে আরাফাতের মৃত্যুর পরও পিএনএ মুখপাত্র হিসেবে আবদেল রহমানের ভূমিকা অব্যাহত ছিল। এছাড়াও, তিনি ফিলিস্তিনি রাষ্ট্রপতি মাহমুদ আব্বাসেরও একজন উপদেষ্টা ছিলেন। 
১৯৭০-এর দশকে আবদেল রহমান পিএলও-এর মধ্যে সোভিয়েতপন্থী গোষ্ঠীর অংশ ছিলেন। পরে তিনি একটি মধ্যপন্থী রাজনৈতিক অবস্থান গ্রহণ করেন। তিনি সেসকল পিএলও কর্মকর্তাদের একজন ছিলেন যারা দাবি করেছিলেন যে, ২০০৪ সালের ১১ নভেম্বর আরাফাতকে তার মৃত্যুর এক বছর আগে বিষ প্রয়োগ করা হয়েছিল। 
আবদেল রহমান ২০১৯ সালের ২ ডিসেম্বরে রামাল্লায় মারা যান। প্রেসিডেন্ট মাহমুদ আব্বাস ৪ ডিসেম্বর রামাল্লায় অনুষ্ঠিত তার অন্ত্যেষ্টিক্রিয়া অনুষ্ঠানে উপস্থিত ছিলেন।
শাসনতন্ত্রে নারী

অনেক দেশে সরকার এবং বিভিন্ন প্রতিষ্ঠানে নারীদের প্রতিনিধিত্ব বরাবরই তুলনামূলকভাবে কম ছিল। , ২০১৯ সাল পর্যন্তও নারীরা পর্যাপ্ত প্রতিনিধিত্ব পায়নি। তবে ধীরে ধীরে তাদের রাষ্ট্র ও সরকারের শীর্ষ পদে নির্বাচিত হওয়ার সংখ্যা বাড়তে শুরু করে। অক্টোবর ২০১৯ সালের তথ্য অনুযায়ী, জাতীয় পর্যায়ের সংসদে বিশ্বব্যাপী নারীদের অংশগ্রহণের হার ছিল ২৪.৫%। ২০১৩ সালে বিশ্বের জাতীয় নেতাদের মধ্যে নারীর সংখ্যা মাত্র ৮% এবং রাষ্ট্রপতির পদে মাত্র ২% নারী ছিল। এছাড়া, ১৯৯৬ থেকে ২০১৬ সালের মধ্যে প্রধানমন্ত্রী ও রাষ্ট্রপতি ক্ষমতায় আসা নারীর মধ্যে বিশ্বের ৭৫% নারী প্রধানমন্ত্রী ও রাষ্ট্রপতি ক্ষমতা গ্রহণ করেন।
হাইক (পোশাক)

হাইক () হল আলজেরিয়ায় পরিহিত একটি ঐতিহ্যবাহী মহিলাদের পোশাক। এটি সাদা বা কালো হতে পারে, যদিও সাধারণত সাদা হয়। এটি একটি আয়তাকার কাপড় দিয়ে তৈরি যা পুরো শরীরকে ঢেকে রাখে। এটি লম্বা, যা গুটিয়ে কোমরে বেল্ট দিয়ে ধরে রাখা হয় এবং তারপর ফিবুলা দিয়ে ঠিক করার জন্য কাঁধে ফিরিয়ে আনা হয়।
শব্দটি মাগরেবি আরবি শব্দ hayk থেকে এসেছে, যা আরবি ক্রিয়াপদ hāka থেকে এসেছে যার অর্থ "বুনন করা"। ফরাসি ভাষায় প্রথম ব্যবহৃত হয় আকারে (১৬৫৪), এটি অনেক পরিবর্তনের মধ্য দিয়ে গেছে, যেমন (১৬৬৭), (১৬৭০), (১৬৭০), (১৬৮৩), (১৬৮৬)। শব্দটি ফরাসি ভাষায় প্রথমে স্ত্রীলিঙ্গ ছিল (১৭২৫) এবং ১৮৩০ সালে পুংলিঙ্গে পরিণত হয়।
হাইক একটি আরব আন্দালুসীয় পোশাক , এবং সমগ্র মাগরেব জুড়ে বিদ্যমান। ১৭৯২ সালে আলজেরিয়ার পূর্বাঞ্চলে জনপ্রিয় একটি কালো "ঘোমটা", কনস্টানটাইনের বে সালাহ বে-এর শোক পালনের জন্য মালয়া আবির্ভূত হয়। উল, সিল্ক বা সিন্থেটিক সিল্ক কাপড় দিয়ে তৈরি এই হাইক খুব অল্প সময়ের মধ্যেই দেশের সমস্ত অঞ্চলে ছড়িয়ে পড়তে সফল হয়। তবে এর ব্যবহার অঞ্চলের সামাজিক-সাংস্কৃতিক বৈশিষ্ট্যের সাথে খাপ খাইয়ে নিয়েছিল। ইংরেজ নৃবিজ্ঞানী টমাস অ্যাথল জয়েস তার বই ""সকল জাতির নারী, তাদের বৈশিষ্ট্য, অভ্যাস, আচার-আচরণ, রীতিনীতি এবং প্রভাবের রেকর্ড"" (১৯১৫) -এ আলজেরিয়ার নারীদের পোশাক বর্ণনা করেছেন:আরব নারীদের পোশাক সাধারণত একটি সাদা ডোরাকাটা শালের (যাকে "হায়েক" বলা হয়) সমন্বয়ে গঠিত, যা ব্যবহারকারীর সামাজিক অবস্থান ও সম্পদের ওপর নির্ভর করে মোটা অথবা সূক্ষ্ম কাপড় দিয়ে তৈরি হয়। এই শাল মাথার ওপর দিয়ে পড়ে শরীরের মাথা থেকে পা পর্যন্ত সম্পূর্ণভাবে ঢেকে রাখে। এই হাইকের নিচে মুখের নিচের অংশে একটি সাদা লিনেনের রুমাল পরা হয়, যাকে "আদজার" বলা হয়। এটি এমনভাবে পরা হয় যাতে মুখের প্রায় সব অংশ ঢেকে যায়—শুধুমাত্র চোখ, নাকের ওপরের অংশ এবং কপালের একটি ছোট অংশ খোলা থাকে। বার্বার নারীদের পোশাক আরব নারীদের তুলনায় অনেক সহজ। সাধারণত এটি একটি টিউনিকের মতো লম্বা পোশাক, যা কোমরের চারপাশে একটি বেল্ট দিয়ে বাঁধা থাকে এবং কাঁধের ওপর একটি রঙিন শাল বা কাপড় পরা হয়। তারা আরব নারীদের তুলনায় অনেক বেশি স্বাধীনতা উপভোগ করেন, এবং মুখ বা শরীর পুরোপুরি ঢেকে রাখার মতো হায়েক পরেন না। তাদের অলংকারের মধ্যে মূলত গলার মালা, কাঁকন, সোনার বা মণির মালা, কানের দুল এবং কখনও কখনও নাকের দুল থাকে।হাইকের একটি জাত haik mrama এর নকশা, পরিধানের ধরণ এবং কারিগরদের ব্যবহৃত কাপড়ের মানের জন্য মহিলাদের মধ্যে খুব জনপ্রিয় হয়ে ওঠে। haik mrama উনিশ শতকের শেষের দিকে আবির্ভূত হয় এবং আলজিয়ার্স এবং এর শহরতলির শহুরে মহিলারা এটি পরতেন। এই ধরণের পর্দা প্রায়শই নারীসুলভ সৌন্দর্যের সাথে যুক্ত এবং এটি অনেক কবি এবং গায়ককে অনুপ্রাণিত করেছে, যারা তাদের অনেক রচনা এই পর্দার প্রতি উৎসর্গ করেছেন।
১৪ শতক থেকে ১৯ শতকের শেষের দিকে নেদারল্যান্ডস এবং বেলজিয়ামে হুইক নামে হাইকের একটি ভিন্ন রূপ ব্যবহৃত হত, যা সাধারণত কালো এবং পশম বা সিল্ক দিয়ে তৈরি হত। খারাপ আবহাওয়ার বিরুদ্ধে সুরক্ষা হিসেবে মহিলারা এটি পরতেন। পরবর্তীকালে শোকের সময় বিভিন্ন ধরণের পোশাক পরা হত।